שאלה: אני מפסיד דברים בגלל האמונה: אני בחור דתי, סטודנט למדעי המחשב באוניברסיטה העברית. אני מסיים עכשיו שנה א. בשנה האחרונה אני מרגיש יותר ויותר "נדפק" מזה שאני דתי.וזה מתבטא בתחום החברתי והלימודי. הצד החברתי, שהוא פחות חשוב לי, זה שאני לא יכול לאכול אף פעם באירועים חברתיים(אני מתבאס ומתגרה. הם נפגעים), במסיבת סוף שנה כשיש בריכה אני לא יכול לבוא, לעיתים רחוקות אני מרגיש שאנשים נרתעים ממני בגלל הכיפה ציצית או בוחנים אותי ואז אני לא אני. בצד הלימודי, זה יום פחות ללמוד!! (כל שבוע!!!!) ואני לא מגזים אבל יש תקופות שכל שנייה ושנייה חשובה! זה שמבחנים נופלים לנו על צומות או יום אחרי צום, או בימי ראשון. ואני מרגיש ממש איך זה דופק לי את הלימודים. "אם הייתי יכול ללמוד בשבת כמו ששאר החבר ה לומדים עכשיו.", "אם לא הייתי צם עכשיו אז בטוח הייתי יותר מרוכז." וזה מתסכל!!! כי ניסיתי כבר להסתדר בלי לכתוב בשבת (להכין כל מיני תחלופות.) וניסיתי להיות בלי מחשב (והדפסתי ב-200 שקל דפים). אבל עדיין אני נפגע מזה משמעותית! שבת אחת נתקעתי בלי חומר, כי המדפסת התקלקלה באמצע הדפסה. למרות שהיה לי המון זמן לא הצלחתי למצוא פתרון ואז אני מגיע לשבת בלי מה ללמוד כל השבת, והמבחן ביום ראשון. וכל השבת רציתי לבכות!! המשפחה אומרת לי את הדבר הכי מעצבן בעולם: " תשמח שאתה שומר שבת צם.", " אל תדאג בזכות הדבר הזה אתה תצלייח". ואני נכשל ונכשל! אני לא דוס או משהו. ואני מתחיל להשבר בקטע של צומות.
תשובה: גל! אז קודם כל אני מבקש סליחה על העיכוב בכתיבת התשובה. אחי יקירי. אתה אומר דברים כל כך פשוטים ונכונים! אני פשוט סטודנט לשעבר למדעי המחשב ואני יודע בדיוק למה אתה מתכוון. אינפי א  וב  לינארית א  וב  משדי"ף מערכות הפעלה, פרויקטים למיניהם וכו  הייתי יכול לומר לך : "תראה, זה לא בדיוק ככה, לדתיים יש גם דברים כיפים לעשות, ויש הרבה דתיים מצליחים נניח פרופ  דניאל הרשקוביץ ופרופסור אומן ואחרים" אבל אני הולך להתמקד בנקודה אחרת. דווקא כן להסתכל על מה שמפסידים בכך שדתיים. לא אעטוף אותך במילים יפות, אלא אומר כאשר אתה דתי אתה מפסיד דברים. הרשימה שהבאת היא קצרה. יש עוד הרבה דברים שמפסידים בגלל היהדות שלנו. ראה, אתה אדם בוגר וצריך לבחור. לפעמים תצטרך לשלם מחיר לא קל על יהדותך ועל זה שאתה חי חיים יהודיים   כלומר על זה שאתה דתי. אתה חייב לשאול את עצמך האם אני מוכן לשלם את המחיר של להיות אדם דתי, ולמה? זו שאלה שתלווה אותך כל חייך, אז אל תוותר, חפש תשובה שתניח את דעתך. זה בדיוק כמו לעשות מילואים. האם מי שעושה מילואים מרוויח מזה?? בגדול לא. הוא רק מפסיד מזה. יש שיאמרו שמילואים זה כמו חופש ויש חברים ויש מזה משכורת טובה וכו  אבל האמת היא שיש חברים וחופש גם באזרחות, מי שאין לו חברים בחיים וקשה לו בעבודה וקשה לו עם האישה ואין לו מספיק כסף ולכן הוא בורח למילואים   זה לא אדם שחי בריא. אדם שחי בריא וטוב לא זקוק למילואים כדי להינות בחיים. זה פוגע בבריאות שלו, בעבודה שלו, זה מקשה על המשפחה שלו, שלא לדבר על כך שהוא מסכן את חייו בפעילות מבצעים ולחימה. אז למה הוא עושה את זה?? מכיוון שהוא בוחר להפסיד משהו לטובת עניין אצילי וחשוב כמו נתינה למדינה. בוחר להקריב משהו. ועי"ז הוא הופך להיות אדם איכותי יותר. דוגמא נוספת. יש מקומות שמקובל להעתיק בהם בבחינות. במידה ותהיה שם האם "תצטרף לחגיגה"?או שמא תאמר לעצמך, יש לי ערכים ואני מוכן להפסיד עבורם, אפילו את הציון שלי? לא שאלה קלה, אך אדם שמוכן להפסיד דברים בשביל הערכים שלו בוא בוודאי אדם אצילי שראוי לכל הערכה. אז השאלה הגדולה היא, למה להקריב דברים בשביל התורה והמצוות? אנסה לתת לך כיוון מחשבה. האנושות כולה חתומה בחותם של היהדות. לדוגמא 23 אחוז ממקבלי פרסי הנובל הם יהודים. זה ממצא מדהים מבחינה סטטיסטית. יש מעל 2 מיליארד מאמינים נוצרים שבעצם חיים ערכים יהודיים לייט - הנצרות, אמנם זו יהדות עקומה ומעוותת אך הנצרות מבוססת על רעיונות יהודיים באופן מוחלט פלוס תוספות אליליות. בכל תחום תוכל לראות את שפע הברכה שהיהדות הביאה לעולם. אך כל זה רק ההתחלה. האמת שהיהדות עתידה להביא לעולם ברכה רבה לאין שיעור יותר. היהדות מחזיקה בקירבה את החיים כפי שהם אמורים להיות לפי איך שהקב"ה רוצה אותם. כפי שלפני אלפי שנים לא תרצח היה רק נחלת בודדים ועם ישראל והיום כבר נחלת האנושות כולה, כך גם בעתיד צניעות בין איש לאישה תהפוך להיות ערך בסיסי פשוט וטבעי לכל אדם באשר הוא. אמנם כרגע האנושות לא מרגישה צורך בצניעות, אך עם ישראל חי את החיים לפי העתיד ולא לפי מה שהאנושות חווה כרגע. כך זה ביחס לכל המצוות כולם. הם ביטוי של חיבור לחיים בסגנון הכי מפותח שלהם. אמנם כרגע אנחנו לא מבינים למה להניח תפילין, אך בעתיד זה יהיה לנו ברור וטבעי, כפי שכתוב בירמיהו "ולא ילמדו עוד איש את רעהו ואיש את אחיו לאמר דעו את יהוה כי כולם ידעו אותי למקטנם ועד גדולם" ואתה בן לעם שנושא את החזון הזה בקרבו. האם אתה מוכן להקריב עבור חזון אידיאלי זה? זו השאלה. כך צריך להסתכל על הדברים. האם אני מוכן להפסיד בשביל להיות קשור לרוח הזו של עם ישראל? להוביל את האנושות קדימה? להוביל את החיים קדימה? להוביל את ההוויה קדימה? זה הנושא ולא אחר. זו המסגרת. בזה עם ישראל עסוק. "ואעשך, לגוי גדול, ואברכך, ואגדלה שמך  והיה, ברכה. ואברכה, מברכיך, ומקללך, אאור  ונברכו בך, כול משפחות האדמה" וגם "והיה באחרית הימים, נכון יהיה הר בית-יהוה בראש ההרים, ונשא, מגבעות  ונהרו אליו, כל-הגוים. והלכו עמים רבים, ואמרו לכו ונעלה אל-הר-יהוה אל-בית אלהי יעקב, וירנו מדרכיו, ונלכה בארחתיו... וכתתו חרבותם לאתים, וחניתותיהם למזמרות לא-ישא גוי אל-גוי חרב, ולא-ילמדו עוד מלחמה... את הדברים האלו קשה להבין אם לא לומדים אותם לעומק. בדיוק כמו באלגברה לינארית ב  (: אין תחליף להבנת החומר. אם אתה מבין את זה, זה בכיס שלך ואם לא, לא יעזור כלום. רק שלימוד והכרת הרוח של עם ישראל זה קורס לאין ערוך יותר ארוך, מורכב, איכותי וחשוב מאלגברה לינארית ב  (: ואין לך מנוס אלא להתחיל ללמוד אמונה בצורה מסודרת ויסודית, להתחיל בספרים קלים כמו סיפרי הרב אבינר או ספרים אחרים, אולי ללכת לשיעור קבוע פעם בשבוע או ללמוד באינטרנט לדוגמא מהאתר של מכון מאיר. אני יודע שאין לך זמן. אבל אני לא מכיר דרך אחרת. אין תחליף להבנת האמונה של עם ישראל ואין קיצורי דרך. רק ללמוד אמונה. אחרת באמת תמשיך להרגיש שאתה מקריב לחינם. ומפסיד הרבה דברים, אבל בלי להבין למה. ובסוף ייתכן שימאס לך מהכל ותזרוק את כל המצוות. וחבל. אם הבנת את מה שכתבתי עד כאן אולי אוכל להוסיף לך כיוון אחר. אדם איכותי יותר מבחינה ערכית, הוא בדר"כ אדם איכותי יותר גם בשאר הבחינות. כי להצליח בלימודים זה דורש לא רק שכל, אלא גם דחית סיפוקים, סדר יום, זמני מנוחה ועוד. זה דורש אדם שמסדר את חייו לפי מה שהוא רוצה ומאמין בו מבלי להתחשב בכל מה שסוחף אותו לכל מיני כיוונים. אני לגמרי בטוח שהלימודים שלך קשים מאוד. אם תצליח לשמור על הערכים שלך בגאווה כיהודי, תוך כדי הלימודים ייתכן ורק תרוויח מזה. תהפוך להיות אדם איכותי יותר. ובסופו של יום גם תצליח יותר. כמו שבדר"כ מי שמתנדב לשירות מילואים הוא אדם איכותי יותר ומוצלח יותר ממי שלא, אבל זכור זה לא תמיד ככה! לפעמים באמת נדרשים להקריב בשביל האמת לא בשביל ההצלחה. ולכן קח בחשבון שייתכן וירדו לך כמה נקודות בציון התואר הסופי בגלל בחירות ערכיות(וייתכן שלא). אך אעפ"כ ייתכן ותצליח יותר אם תשמור על הערכים שלך. אני מאוד מזדהה עם הקושי שלך, ומאחל לך הצלחה בבחירות איכותיות. החזק בגאון את היותך יהודי!!! אין הרבה כמוך (: זה באמת לא פחות מקושי של סיירת מובחרת. באמת כל הכבוד!! חגי.